《吴清翁石桥》
宋代·方凤

金椎谁奋破山霆，趋石浑疑走六丁。
间道便须横螮蝀，长竿先已竖晴蜓。
济川作略君堪纪，吟雪行藏我欲经。
领取溪山好风月，更看高架翼然亭。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。